**ROMÂNIA**

**JUDEŢUL VRANCEA**

 **CONSILIUL JUDEȚEAN**

### **HOTĂRÂREA nr. 161**

**din 26 august 2025**

**privind:** aprobarea delegării gestiunii unor activități specifice serviciului public de administrare a domeniului public și privat al Judetului Vrancea privind siguranța (semnalizarea) circulației rutiere, întreținerea rețelelor de drumuri județene și poduri, îndepărtarea arborilor căzuți, curățarea crengilor si toaletarea arborilor, în caz de forță majoră, precum și transportul și depozitarea materialului lemnos rezultat din respectivele operațiuni, întreținerea si reparațiile curente la imobilele aflate in proprietatea UAT Județul Vrancea

**Consiliul Județean Vrancea,**

 - **văzând** referatul comun al Direcției Arhitect șef, Direcție tehnice si investiții si Direcției juridice si administrație publica nr. 201/2286/04.08.2025 prin care se propune aprobarea delegării gestiunii unor activități specifice serviciului public de administrare a domeniului public și privat al Judetului Vrancea privind siguranța (semnalizarea) circulației rutiere, întreținerea rețelelor de drumuri județene și poduri, îndepărtarea arborilor căzuți, curățarea crengilor si toaletarea arborilor, în caz de forță majoră, precum și transportul și depozitarea materialului lemnos rezultat din respectivele operațiuni, întreținerea si reparațiile curente la imobilele aflate in proprietatea UAT Județul Vrancea;

- **luând in considerare** Hotărârea Consiliului Județean Vrancea nr. 46/03.04.2025 privind înființarea societății de interes județean SERVICII PUBLICE VRANCEA S.R.L. si Hotărârea Consiliului Județean Vrancea nr. 99/ 05 .06 2025 privind privind aprobarea Statutului, Organigramei, Statului de funcții și Regulamentului de organizare și funcționare ale Societății SERVICII PUBLICE VRANCEA SRL;

- **luând act de** procesul – verbal de predare – primire a documentațiilor aferente contractului de servicii nr. 9730/05.06.2025 înregistrat la Societatea Consultanta si Analiza Oana S.R.L. sub nr.250515//08/29.07.2025 și la Consiliul Județean Vrancea sub nr.201/1558/29.07.2025;

-**ținând cont de:**

* prevederile art.3 alin. (1) lit. a) și j) și alin. (3), art. 5 pct. 2 lit. a), h), i)si pct. (3) lit. c), art. 10 alin. (1) lit. a) și alin. (2)-(4), art. 11 si art. 13 din Ordonanța Guvernului nr. 71/2002 privind organizarea şi funcționarea serviciilor publice de administrare a domeniului public şi privat de interes local, cu modificările și completările ulterioare;
* prevederile art. 22 si art. 38 din Ordonanța Guvernului nr. 43/1997 privind regimul drumurilor, republicată, cu modificările și completările ulterioare;
* prevederile art. 33 din Legea nr. 100/2016 privindconcesiunile de lucrări şi concesiunile de servicii, cu modificările și completările ulterioare;
* prevederile art. 286 alin. (1) și alin. (3) din Ordonanța de urgență Guvernului nr. 57/2019 privind Codul administrativ, cu modificările și completările ulterioare;
* prevederile art. 5 din Ordonanța de Urgență a Guvernului nr. 195/2002 privind circulatia pe drumurile publice, cu modificările și completările ulterioare;
* prevederile Nomenclatorului privind lucrările și serviciile aferente drumurilor publice, aprobat prin Ordinul Ministrului Transportului nr. 78/1999, modificat și înlocuit prin Ordinul Ministrului Transportului nr. 346/2000;
* prevederile Anexei I la Hotărârea Guvernului nr. 908 din 22 august 2002 privind atestarea domeniului public al județului Vrancea, precum și al municipiilor, orașelor și comunelor din județul Vrancea, cu modificările și completările ulterioare;
* prevederile Hotărârii Guvernului nr. 540 din 22 iunie 2000 privind aprobarea încadrării în categorii funcţionale a drumurilor publice şi a drumurilor de utilitate privată deschise circulaţiei publice au fost stabilită rețeau de drumuri județene a judetului Vrancea;
* prevederile Hotărârii Consiliului Județean Vrancea nr. 135/16.06.2022 privind atestarea inventarului bunurilor care apartin domeniului public al Județului Vrancea;

-**în temeiul** prevederilor art. 173 alin. (1) lit. c), lit. d) și lit. f), alin. (4) lit. a), alin. (5) lit. l), și art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

-**luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

-**în temeiul** art. 196 alin. 1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

**HOTĂRĂȘTE:**

 **Art.1** Se aprobă studiul de oportunitate pentru fundamentarea deciziei de delegare privind gestiunea unor activități specifice serviciului public de administrare a domeniului public și privat al Județului Vrancea privind siguranța (semnalizarea) circulației rutiere, întreținerea rețelelor de drumuri județene și poduri, îndepărtarea arborilor căzuți, curățarea crengilor si toaletarea arborilor, în caz de forță majoră, precum și transportul și depozitarea materialului lemnos rezultat din respectivele operațiuni, întreținerea si reparațiile curente la imobilele aflate in proprietatea UAT Județul Vrancea, conform anexei nr. 1 la prezenta hotărâre.

**Art.2** Se aprobă atribuirea directă a gestiunii delegate a activităților specifice serviciului public de administrare a domeniului public si privat al Județului Vrancea, prevăzute la art. 1 din prezenta hotărâre către operatorul economic cu capital integral al județului Vrancea – Societatea SERVICII PUBLICE VRANCEA S.R.L.

**Art. 3** Se aprobă Regulamentul privind delegarea unor activități specifice serviciului public de administrare a domeniului public și privat al Județului Vrancea si Metodologia de fundamentare a nivelului prețurilor pentru plata serviciilor de administrare a domeniului public și privat, prevăzute la art. 1, conform anexei nr. 2 la prezenta hotărâre.

**Art.4** Se aprobă Caietul de sarcini privind delegarea unor activități specifice serviciului public de administrare a domeniului public și privat al Județului Vrancea prevăzute la art. 1, conform anexei nr. 3 la prezenta hotărâre.

**Art.5** Se aprobă modelul Contractului de delegare a gestiunii unor activități specifice serviciului public de administrare a domeniului public și privat al Județului Vrancea, prevăzute la art. 1, conform anexei nr. 4 la prezenta hotărâre.

**Art.6** Se împuternicește Președintele Consiliului Județean Vrancea să semneze contractul de delegare a gestiunii prevăzut la art. 5, precum și celelalte documente necesare pentru demararea efectuării serviciilor prevăzute la art. 1 din prezenta hotărâre.

**Art.7** Prevederile prezentei hotărâri vor fi duse la îndeplinire dePresedintele Consiliului Judetean Vrancea prin aparatul de specialitate si vor fi comunicate celor interesați de secretarul general al județului, prin Serviciul administrație publică, Monitor Oficial Local și arhivă din cadrul Direcției juridice si administrație publică .

**Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**